मधुमेह

डायबिडिज मलाइटस (मधुमेह, चिनी ल्वे) छगु ल्वेयागु नां ख। थ्व छगु जीवरसायनिक, सिस्टमिक ल्वे ख:। थ्व ल्वे नं छगु स्वया अप्व अंगय् थगु असर याइ। थ्व ल्वेयागु मू लक्षण पोलिडिप्सिया (लःयागु प्यास अप्वैगु), पोलिफेजिया (अप्व नेपित्याइगु) व पोलियुरिया(अप्व च्व फाय् मालिगु) खः। थ्व ल्वे प्यान्क्रियाज नं इन्सुलिन मदेका वा देकुगु इन्सुलिननं ज्यायाय् मफया जुइगु खः। थ्व ल्वेयात ल्वे न्ह्येथनिगु तव व ल्वेयागु मेक्यानिजमयागु आधारे निगु प्रकारय् बाय् छिं। व निगु प्रकार थ्व कथं दु:-

 डायबिटिज मलाइटस प्रकार १ 

थ्व ल्वे इन्सुलिन मगाना जुइगु खः। थ्व ल्वेय् मनुयात इन्सुलिनयागु सुई म्वाइ बिलेतक्क बिया ते मा। थ्व ल्वे अप्व याना अटोइम्युनिटींयाना जुइ। अटोइम्युनिटीयागु कारणं मनुयागु थगु प्रतिरक्षा प्रणाली नं थगु हे प्यान्क्रियायागु कोषतेत मेगु प्राणीयागु रुपय् काई व उकियात स्याय् त स्वै। प्यान्क्रियायागु इन्सुलिन देकिगु कोषतः सी धुंका मनुनं इन्सुलिन देके फै मखु। अले मनुयात थ्व ल्वे नं ज्वनि। थ्व ल्वे मचाखाचाय् अप्व खनेदै। 

 डायबिटिज मलाइटस प्रकार २ 

थ्व प्रकारयागु ल्वेय् मनुयागु प्यान्क्रियानं इन्सुलिन देका च्वनि तर व इन्सुलिनयागु मात्रा मनुयागु म्हयात मालिगु स्वया म्हो जुइ। थ्व प्रकारयागु डायबिटिज मनुतेसं वास ने माली।

लिधंसा

पुचः:ल्वय्